Илсур Метшин Кариев театрының карантин вакытындагы эшчәнлеге белән танышты (ФОТО)

	Казан мэры Илсур Метшин карантин вакытындагы эшчәнлек белән танышу максатыннан, Кариев театрында булды. Шулай ук очрашуда Татарстан Республикасы мәдәният министры Ирада Әюпова, мәдәният идарәсе җитәкчесе Азат Абзалов та катнаштылар. 	 Театр директоры Гүзәл Сәгыйтова театрның хәзерге торышы белән якынрак таныштырды, онлайн проектлар турында сөйләде. Кунаклар шуларның берсе - “Тылсым” әкиятләр уку сәхифәсе өчен чираттагы видеоязма төшерүне дә күреп үттеләр. Болардан кала, театрда эшләп килүче “Калеб” яңа буын җыены эшчәнлегенә дә аерым игътибар бирелде: мэр яшьләр белән "Zoom" аша аралашты. 
	---	
Кариев театры

	№ --- | 30.04.2020	


